proxectonos/corpus_dominio_legal_administrativo_tmp huggingface dataset:
04/11/2015 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 26 de outubro de 2015, da Xefatura Territorial da Coruña, sinalando data para os pagos do prezo xusto por expropiación e imposición de servidumes de paso de instalacións eléctricas no Concello da Laracha (Exptes.15/12 e 202/12)

N.º EXPTES.15/12 e 202/12 Expropiación Acordo do 26 de outubro de 2015, da Xefatura Territorial da Consellería de Economía, Emprego e Industria da Coruña, sinalando data para os pagos do prezo xusto por expropiación e imposición de servidumes de paso das instalacións eléctricas que se describen: De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o xoves 03 de decembro de 2015, ás 12.00 horas, para que o pagador da entidade beneficiaria “HIDROELÉCTRICA DE LARACHA, S. L.” proceda, na oficina da Casa Consistorial de LARACHA, aos pagos do prezo xusto e xuros por expropiación e imposición de servidumes de paso das liñas eléctricas NOVO CT AMIEIRO (expte. n.º 15/12) e CENTRO DE MANOBRA E DISTRIBUCIÓN DE FROXO (FASE II) (expte. n.º 202/12), ás persoas titulares propostas como titulares das fincas afectadas, ás que se lles dirixirá notificación individual ao efecto. Esta publicación realízase igualmente aos efectos do artigo 59.4 da Lei 30/1992, do 26 de novembro, de réxime xurídico das administracións públicas e do procedemento administrativo común, cando as persoas titulares das fincas propostas sexan descoñecidas ou se ignore o lugar de notificación; e así dirixir ao Ministerio Fiscal as dilixencias que se produzan destas, de conformidade co artigo 5.º da citada Lei de expropiación forzosa. A Coruña, 26 de outubro de 2015. O xefe territorial Isidoro Martínez Arca
04/11/2015 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.50651. Ampliación de camiño. Concello da Laracha

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello da Laracha solicita de Augas de Galicia, por atoparse nas marxes do río da Graña, a autorización de obras no lugar de Maseo-Cruce da Fraga, parroquia de Erboedo (Santa María), concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.50651. As obras solicitadas consisten na ampliación do camiño rural SX45 Maseo-Cruce da Fraga, parroquia de Erboedo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 20 de outubro de 2015. O xefe do Servizo Territorial Néstor Rodríguez Arias
04/11/2015 | Administración LocalMunicipal
Laxe
Anuncio de convocatoria para proceder á elección de xuíz de paz substituto de Laxe

Elección de xuíz de paz substituto deste concello Lugar: - As solicitudes para participar neste proceso selectivo axustaranse ao modelo que figura no Anexo I desta convocatoria, na que se fará constar que se reúnen todos e cada un dos requisitos establecidos e deberán presentarse no Rexistro Xeral do Concello. - As instancias tamén se poderán presentar na forma que determina o artigo 38.4 da Lei 30/1992, de Réxime Xurídico das Administracións Públicas e do Procedemento Administrativo Común; neste caso, os/as aspirantes deberán comunicalo mediante fax (ao 981 728 025) ou e-mail (a correo@laxe. es) durante o mesmo prazo que o de presentación de instancias. Prazo: 15 días hábiles a contar dende o seguinte o da publicación deste anuncio no Boletín Oficial da Provincia. - Ser español. - Ser maior de idade. - Non estar incurso nalgunhas das causas de incapacidade previstas no artigo 303 da Lei Orgánica do Poder Xudicial.1. Certificado de nacemento ou fotocopia compulsada do DNI.2. Declaración xurada de non estar incapacitado para o exercicio do cargo de Xuíz de Paz.3. Xustificación dos méritos que alegue o solicitante. Laxe, 20 de outubro de 2015 O alcalde José Manuel Mouzo Castiñeira
04/11/2015 | Administración LocalMunicipal
Coristanco
Ordenanza municipal reguladora dos procedementos de intervención administrativa nos actos de uso do solo e do subsolo e no exercicio de actividades de apertura de establecementos

En sesión plenaria celebrada o 30 de setembro de 2015, adoptou entre outros, o seguinte ACORDO: “Primeiro.- Aprobar inicialmente a Ordenanza municipal reguladora dos procedementos de intervención administrativa nos actos de uso do solo e subsolo e no exercicio de actividades e apertura de establecementos para a regulación da administración electrónica municipal. (…) Segundo.- Someter a Ordenanza municipal a información pública e audiencia dos interesados, con publicación no Boletín Oficial da Provincia, na páxina web e no taboleiro de anuncios do Concello, polo prazo de trinta días para que podan presentar reclamacións ou suxerencias, que serán resoltas pola Corporación. De non presentarse reclamacións ou suxerencias no mencionado prazo, se considerará aprobada definitivamente sen necesidade de Acordo expreso polo Pleno. Terceiro.- Facultar ao Sr. Alcalde-Presidente para suscribir e firmar toda clase de documentos relacionados con este asunto”. Coristanco, 15 de outubro de 2015 O alcalde, Amancio Lavandeira Suárez
04/11/2015 | Administración LocalMunicipal
Noia
Administración Financeira. Intervención
Bases da XVI Mostra de Curtas “Vila de Noia” 2015

- Faise público que por Resolución do concelleiro delegado número 2075/2015 apróbanse as bases reguladoras da XVI Mostra de curtas “Vila de Noia” 2015, que están ao público no Taboleiro de anuncios do Concello situado na rúa Rosalía de Castro núm.2 de Noia; onde se poderá consultar en horario de 8:00 a 15:00 horas de luns a venres, e sábados de 10:30 a 13:00 horas. Todas as persoas interesadas poderán formular as alegacións ou suxestións que estimen pertinentes. O prazo de recepción das obras conclúe ás 14:00 horas do día 27 de Novembro de 2015. Noia, 22 de outubro de 2015 O concelleiro delegado José Manuel Lage Tuñas
04/11/2015 | Administración LocalMunicipal
Ames
Aprobación provisional da modificación da Ordenanza Fiscal reguladora do Imposto sobre Actividades Económicas

En sesión plenaria de 29 de outubro de 2015 prestouse aprobación provisional á modificación da Ordenanza Fiscal reguladora do Imposto sobre Actividades Económicas. Mediante o presente anuncio, o acordo de aprobación provisional sométese a exposición pública por prazo de 30 días hábiles para que os/as interesados/as poidan examinar o expediente e presentar as reclamacións que estimen oportunas. De non presentárense reclamacións, enténdese aprobado definitivamente o acordo de aprobación provisional, sen necesidade de novo acordo plenario. Ames, 30 de outubro de 2015 O alcalde José M. Miñones Conde
20/11/2015 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.50571. Psicina, galpón e peche de parcela. Concello de San Sadurniño

Mabel Maria Vieito O'carroll, solicita de Augas de Galicia por atoparse nas marxes do río Aceiteiro, a autorización de obras, no polígono137, parcela 88, no lugar de Rupiallo, parroquia de San Sadurniño (Santa María), Concello de San Sadurniño (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.50571. As obras solicitadas consisten na construción dun galpón, instalación de piscina e peche de parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de San Sadurniño ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 06 de novembro de 2015 O xefe do servizo territorial Néstor Rodríguez Arias
20/11/2015 | Administración LocalMunicipal
Noia
Rendas
Aprobación provisional de modificación da Ordenanza fiscal reguladora do imposto sobre bens inmobles

De conformidade co disposto no art.17.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e o fin de que os interesados poidan examinar o expediente e presentar as reclamacións que estimen oportunas, anúnciase que o Concello de Noia, en sesión plenaria de data 05/11/2015, adoptou, entre outros, o seguinte acordo: -Aprobación provisional de modificación da ordenanza fiscal reguladora do Imposto sobre bens inmobles. O acordo provisional así como o texto completo da ordenanza modificada expoñerase ao público durante un prazo de trinta días hábiles, no taboleiro de anuncios deste Concello. Noia, a 13 de Novembro de 2.015 O Concelleiro delegado de facenda Asdo: Jose Manuel Lage Tuñas
20/11/2015 | Administración LocalProvincial
Deputación Provincial da Coruña
Secretaría Xeral. Servizo de Contratación
Anuncio de contratación mediante procedemento aberto e con multiplicidade de criterios de valoración das obras de reforma de vestiario no pavillón polideportivo do Calvo Sotelo (A Coruña)

ANUNCIO DE CONTRATACION MEDIANTE PROCEDEMENTO ABERTO E CON MULTIPLICIDADE DE CRITERIOS DE VALORACIÓN DAS OBRAS DE REFORMA DE VESTIARIO NO PAVILLÓN POLIDEPORTIVO DO CALVO SOTELO (A CORUÑA) 1.º.–Entidade adxudicadora. Datos xerais e datos para a obtención da información: a) Organismo: Excma. Deputación Provincial da Coruña. b) Dependencia que tramita o expediente: Servizo de Contratación. c) Obtención de documentación e información: a. Entidade: Deputación Provincial da Coruña. Servizo de Contratación. b. Domicilio: c/ Alférez Provisional, s/n, 5.ª planta, Servizo de Contratación. c. Localidade e código Postal: A Coruña, código postal 15001. d. Teléfono 981 080 300. e. Telefax 981 080 307. f. Correo electrónico: contratacion@dicoruna. es g. Data límite de obtención de documentos e información: ata as 13.00 horas do día anterior a aquel en que termine o prazo de presentación de proposicións.2.º.–Obxecto do contrato. –Contratación das obras que a continuación se relacionan: GARANTÍA PROVISIONAL: NON SE ESIXE. GARANTÍA DEFINITIVA: 5 POR CENTO DO PREZO DE ADXUDICACIÓN, IVE EXLUÍDO.3.º.–Tramitación e procedemento. a) Tramitación: ordinaria. b) Procedemento: aberto. c) Criterios de adxudicación: multiplicidade de criterios de valoración.4.º.–Presentación de ofertas ou solicitudes de participación. a) Data límite de presentación: dentro do prazo dos 26 días naturais, contados dende o seguinte ao da publicación do anuncio no BOP ou perfil de contratante, no horario de atención ao público do Rexistro Xeral. b) Documentación a presentar: a indicada na cláusula 12 do correspondente prego de cláusulas administrativas. c) Lugar de presentación: a. Dependencia: Rexistro Xeral da Deputación Provincial. b. Domicilio: rua Alférez Provisional, n.º 2, planta baixa. c. Localidade y código postal: A Coruña, código postal 15003. d. Teléfono 981 080 300. e. Telefax 981 080 307. f. Correo electrónico: contratacion@dicoruna. es 5.º.–Apertura de ofertas: publicarase no perfil de contratante.6.º.–Control de calidade: esixible.7.º.–Gastos de anuncios: os gastos derivados da publicación de anuncios serán por conta do adxudicatario das obras.8.º.–Revisión de prezos: non procede. A Coruña, a 10-11-2015. O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
20/11/2015 | Administración LocalMunicipal
Negreira
Anuncio relativo á aprobación inicial da modificación orzamentaria n.° 29/2015 do Concello de Negreira

O Pleno da Corporación, con data de 09 de novembro de 2015, acordou aprobar inicialmente a modificación orzamentaria n.° 29/2015 do Concello de Negreira. O que se fai público, durante o prazo de 15 días hábiles a contar desde o seguinte ó da publicación deste anuncio, para que as persoas interesadas consorte á lei poidan examinalo e presentar reclamacións ante o Pleno, en cumprimento dos artigos 169 e 170 do RDL 2/2004, de 5 de marzo. Negreira, 10 de novembro de 2015 Jorge Jesús Tuñas Caamaño Alcalde-Presidente
20/11/2015 | Administración LocalMunicipal
Melide
Publicación definitiva de modificación de crédito número 43

EDICTO Aprobación definitiva do expediente de modificación de crédito número 43 Aprobada na sesión plenaria do 8/10/2015 a modificación de crédito número 43 (transferencia de crédito número 13), e unha vez exposto ao público sen terse presentado reclamación ningunha (BOP número 202, do 22/10/2015), queda definitivamente aprobada en aplicación dos artigos 179.4 e 169.3 do texto refundido da Lei reguladora das facendas locais. Logo deste expediente, o resumo por capítulos do orzamento 2015 queda como segue: O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, do 5 de marzo, no prazo de dous meses, contados a partir da data da aprobación definitiva. Melide, 11 de novembro de 2015. A alcaldesa Dalia García Couso
20/11/2015 | Otras Entidades y Anuncios ParticularesDiversos
Convocatoria a xunta xeral

ANUNCIO Convocatoria a xunta xeral Don Ernesto Neu Sampaio, presidente provisional da Comunidade de Usuarios de Vilacova (Lousame) EXPÓN: Que para dar cumprimento á lexislación vixente de Augas de Galicia para a constitución dunha comunidade de usuarios de máis de 20 participantes, faise público este comunicado coa intención de convocar unha primeira xunta xeral, que se celebrará no Local Social de Vilacova (antiga escola unitaria) o vindeiro 12 de decembro de 2015, ás 18 horas, cos seguintes puntos a tratar: – Constitución da comunidade de usuarios. – Relación de usuarios. – Bases para a elaboración de estatutos. – Nomeamento da comisión xestora. Lousame, a 6 de novembro de 2015. Asdo.: Ernesto Neu Sampaio
20/11/2015 | Administración LocalMunicipal
Teo
Emprazamento interesados procedemento ordinario 0000600/2015

O 10.11.2015 ditouse resolución relativa á remisión ó Xulgado do Contencioso-Administrativo núm.2 de Santiago de Compostela de expediente administrativo, por mor da tramitación do recurso contencioso-administrativo, procedemento ordinario 0000600/2015, sendo demandante D. Ran Zafora Ferrere e demandado o Concello de Teo contra a actuación administrativa: “resolución da Alcaldía sobre reposición da legalidade urbanística núm.24/2010”. Aos efectos de dar cumprimento á Resolución do Xulgado Contencioso-Administrativo núm.2 de Santiago de Compostela, de data 28/10/15, e ó disposto no artigo 49 da Lei 29/1998, de 13 de xuño, reguladora da Xurisdicción Contencioso-administrativa, publícase este anuncio no Boletín Oficial da Provincia e no Taboleiro de Edictos do Concello, co obxecto de emprazar aos posibles interesados para comparecer e persoarse en autos. Teo, 10 de novembro de 2015 O alcalde, Rafael C. Sisto Edreira
20/11/2015 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
Deslinde Endesa Generación, SA

En virtude do exposto no artigo 242.4 do Regulamento do dominio público hidráulico (RDPH) sométese a información pública a proposta de deslinde que se refire a continuación e demais documentación procedente relativa ao deslinde relacionada no artigo 242.3 do mesmo texto. O treito que este organismo de conca está a deslindar é o correspondente ao lago resultante do enchido do oco da mina das Pontes, situándose o aliviadoiro, existente, de saída das augas deste cara o río Eume no punto definido polas coordenadas UTM aproximadas X=591.384; Y= 4.810.499 (ETRS89). A lonxitude do treito que se deslinda é de 18.560 m. As parcelas catastrais e bens afectadas polo dominio público hidráulico resultante do estudo, así como polas súas zonas de protección (servidume e policía) son: 15071A045000010000YZ Endesa Generación S. A. 15071A045000030000YH Endesa Generación S. A. 15071A045000050000YA Endesa Generación S. A. 15071A028010240000YF Endesa Generación S. A. 15071A045009960000YW Endesa Generación S. A. 2507001NJ9110S0001IO Endesa Generación S. A. 15071A045009950000YH Endesa Generación S. A. Estrada AC-861 Xunta de Galicia Autovía AG-64 Xunta de Galicia Rúa Blanco Amor Concello das Pontes Por medio do presente anuncio ábrese o prazo dun (1) mes para examinar a documentación indicada en relación co deslinde e, de ser o caso, formular alegacións e achegar ou propor probas durante o prazo indicado nas oficinas deste servizo territorial na rúa Vicente Ferrer nº 2, 9º andar, A Coruña, onde se atopa esta documentación para que poida ser examinada por quen o desexe. A Coruña 6 de novembro de 2015 O xefe do servizo territorial Néstor Rodríguez Arias
20/11/2015 | Administración LocalMunicipal
Boiro
Aprobación inicial modificación Ordenanza reguladora do IBI e do calendario fiscal

O Concello-Pleno en sesión celebrada o 12 de setembro de 2015 ven de aprobar inicialmente a modificación da ORDENANZA REGULADORA DO IBI-URBANA e do CALENDARIO FISCAL do Concello de Boiro. Segundo o disposto no artigo 17.1 e 17.2 do Real Decreto Lexislativo 2/2004, de 5 de marzo, texto refundido da lei reguladora das facendas locais, exponse ao público polo prazo de 30 días (HÁBILES), durante os cales os interesados poderán examinar o expediente e presentar cantas reclamacións que estimen oportunas. Boiro, 13 de setembro de 2015 O alcalde-Presidente Juan José Dieste Ortigueira
20/11/2015 | Administración LocalMunicipal
Santiago de Compostela
Sección Municipal de Contratación
Anuncio Concello de Santiago de Compostela de autorización traslado de restos cadavéricos inhumados no seu día con cargo á benificiencia municipal

Ó ter rematado o prazo máximo de aluguer dos nichos do Cemiterio Muncipal de Boisaca relacionados de seguido e declarada a caducidade do dereito funerario sobre os mesmos por resolución do Concelleiro delegado de medio ambiente e convivencia, de data 11.11.2015, procédese a facer pública a súa relación co obxecto de que os familiares das persoas neles inhumadas ou aqueles que demostren un interés lexítimo podan facerse cargos dos mesmos personándose no expediente no prazo de CINCO DÍAS, contados a partires do seguinte ao de publicación deste anuncio. Transcurrido o prazo indicado anteriormente, procederase ao translado dos restos á foxa común do dito Cemiterio. Santiago de Compostela, 11 de novembro de 2015 O ALCALDE Asdo.: Martiño Noriega Sánchez
20/11/2015 | Administración LocalMunicipal
Ordes
Publicidade de modificación do prezo público por actividades culturais e deportivas

Publicidade de modificación do prezo público por actividades culturais e deportivas A Xunta de Goberno Local, en sesión ordinaria celebrada o día 16 de outubro de 2015, de acordo co previsto no artigo 6 da Ordenanza xeral de prezos públicos do Concello de Ordes, aprobou a modificación do prezo público por actividades culturais e deportivas, de xeito que se engade un apartado 5 ao artigo 3 da ordenanza vixente, coa seguinte redacción: “5.–Tarifa aplicable ás actividades socio deportivas e de ximnasia de mantemento para maiores: 12,00 €/mes. A presente tarifa será de aplicación a toda persoa que participe na actividade, independentemente de que sexa ou non maior de 65 anos”. A frase “As ditas tarifas non serán reducibles por período de tempo” pasaría ao final do artigo. O que se expón ao público para xeral coñecemento mediante publicación do presente anuncio no taboleiro de edictos do Concello e no BOP da provincia. Ordes, 30 de outubro de 2015. O alcalde José Luís Martínez Sanjurjo
11/11/2015 | Administración LocalConsorcios
Consorcio Provincial Contra Incendios e Salvamento da Coruña
Anuncio de aprobación inicial expediente de modificación de créditos M. C. 01/15

A N U N C I O Mediante o presente ponse en público coñecemento aos efectos que se indicará que o Pleno do Consorcio Provincial Contra Incendios e Salvamento da Coruña, en sesión realizada o día 26 de maio de 2015, aprobou inicialmente o expediente de modificación de créditos M. C. 01/15 sobre o orzamento de 2015, de suplementos de crédito por importe de 2.224.000,00 €, financiados, na súa totalidade, por conta do remanente de tesourería para gastos xerais procedente da liquidación do orzamento de 2014. Consonte establece o apartado 1.º do citado acordo do consorcio, o expediente ten sido autorizado polo Pleno da Exma. Deputación Provincial da Coruña en acordo adoptado o día 08 de outubro de 2015, polo que tal e como prevé o art.177.2 do texto refundido da Lei reguladora das facendas locais aprobado polo Real decreto lexislativo 2/2004, do 5 de marzo, dito expediente queda de manifesto na Secretaría-Intervención desta entidade, para que durante o prazo de quince días hábiles (contados desde o primeiro, tamén hábil, ao da presente publicación), poida examinarse e, no seu caso, presentarse polos interesados as reclamacións que estimen oportunas de conformidade co prevido, a eses efectos, polo art.170 do indicado texto legal. O citado acordo de aprobación inicial quedará elevado automaticamente a definitivo de non se presentar reclamacións, entrando en vigor coa publicación á que fai referencia o art.169.3 do citado texto legal. Caso de presentarse reclamacións, resolveranse no prazo dun mes polo Pleno desta entidade, procedéndose, de seguido á indicada publicación. Carballo, 28 de outubro de 2015. O presidente Asdo.: Valentín González Formoso
11/11/2015 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 29 de outubro de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica na Pobra do Caramiñal (IN407A 2015/275-1)

Resolución do 29 de outubro de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica no concello da Pobra do Caramiñal (Núm. Expte. IN407A 2015/275-1) Núm. Expte.: IN407A 2015/275-1. Solicitante: UNIÓN FENOSA DISTRIBUCIÓN, S. A. Denominación: retranqueo CTI Santa Cruz de Lesón. Concello: Pobra de Caramiñal. Características técnicas: Liña de media tensión aérea, a 20 kV, cunha lonxitude de 0,020 km, coa orixe no apoio n.º 72/11 existente da LMT BOI 804, no tramo da derivada ao CT Santa Cruz de Lesón (Expte.50.315) a substituír, en condutor LA-56 mm 2 Al e final no novo CT intemperie Santa Cruz de Lesón. Centro de transformación intemperie, cunha potencia de 100 KVA e unha relación de transformación de 20.000/400-230 V. Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 29 de outubro de 2015. O Xefe Territorial Consellería Economía, Emprego e Industria Hachem Crehuet Layton
11/11/2015 | Administración LocalProvincial
Deputación Provincial da Coruña
Área de Acción Territorial. Servizo de Xestión de Plans. Sección de Plans Especiais
Aprobación do Plan de conservación de vías provinciais 2015, terceira fase

ANUNCIO O Pleno da Deputación Provincial da Coruña, na sesión ordinaria que tivo lugar o 6 de novembro do dous mil quince (06/11/2015), acordou a aprobación do asunto que a continuación se menciona: Aprobación do Plan de conservación de vías provinciais 2015, terceira fase, integrado polas obras que se relacionan a continuación, coa indicación da súa denominación e presuposto: O que se expón ao público por un prazo de dez días hábiles, que se contarán desde o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 6 de novembro do 2015. O presidente O secretario Valentín González Formoso José Luis Almau Supervía
11/11/2015 | Administración LocalMunicipal
Sobrado
Aprobación definitiva de expediente de modificación de crédito

De conformidade cos artigos 169 e 179.4 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, considérase definitivamente aprobado o expediente de modificación de crédito nº. 12/2015; subexpediente nº. 4/2015 de transferencia de crédito por un importe total de 16.820,00 euros, dentro do vixente orzamento municipal, aprobado inicialmente polo Pleno, na sesión ordinaria do 25/09/2015, publicado o anuncio de exposición pública no Boletín Oficial da Provincia nº 193 (08/10/2015), e transcorrido o prazo de quince días hábiles sen presentar reclamacións ao dito expediente. En aplicación do artigo 169.3 do RDL 2/2004 (TRLRFL), publícase o resumo por capítulos do citado orzamento, unha vez incorporadas as modificacións. O que se fai público para xeral coñecemento, facendo constar que contra a aprobación definitiva poderá interpoñerse directamente recurso contencioso-administrativo ante a sala correspondente do Tribunal Superior de Xustiza de Galicia, a teor do establecido no artigo 171 do texto refundido da Lei reguladora das facendas locais. Sobrado, 3 de noviembre de 2015. O Alcalde, Asdº.- Erika Pino Corney Boustani
11/11/2015 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 16 de outubro de 2015, da Xefatura Territorial da Coruña, sinalando data para os pagos do prezo xusto por expropiación e imposición de servidumes de paso dun gasoduto no Concello das Pontes (IN627A 2009/1-0)

N.º EXPTE. IN627A 2009/1-0 Expropiación Acordo do 16 de outubro de 2015, da Xefatura Territorial da Consellería de Economía, Emprego e Industria da Coruña, sinalando data para os pagos do prezo xusto por expropiación e imposición de servidumes de paso do gasoduto que se describe: De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o día 26 de novembro de 2015, ás 10.00 horas, para que o pagador da entidade beneficiaria “Gas Galicia SDG, S. A.” proceda, na oficina da Casa Consistorial das Pontes, aos pagos do prezo xusto e xuros por expropiación e imposición de servidumes de paso “Gasoduto Eixo APA-16 As Pontes de García Rodríguez e a súa addenda n.º 1”, no termo municipal das Pontes de García Rodríguez (Expte. n.º IN627A 2009/1-0), aos interesados propostos como titulares das fincas afectadas, aos que se lles dirixirá notificación individual para o efecto. Esta publicación realízase igualmente para os efectos do artigo 59.4 da Lei 30/1992, do 26 de novembro, de réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5 da citada Lei de expropiación forzosa. A Coruña, 16 de outubro de 2015. O xefe territorial Isidoro Martínez Arca
11/11/2015 | Administración LocalMunicipal
A Coruña
Área de Facenda e Administración
Servizo de Xestión Tributaria. Departamento de Facenda e Xestión de Tributos
Aprobación provisional de prezos públicos para o exercicio 2016

ANUNCIO APROBACIÓN PROVISIONAL DE PREZOS PÚBLICOS PARA O EXERCICIO 2016 O Concello Pleno, en sesión celebrada o día 9 de novembro de 2015, acordou aprobar, provisionalmente, a modificación de prezos públicos para o exercicio 2016. O acordo provisional estará exposto ao público durante o prazo de trinta días hábiles, mediante edicto publicado no taboleiro de anuncios do Concello, coa finalidade de que os interesados poidan examinar o expediente e presentar as reclamacións que estimen oportunas, de conformidade co disposto no artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais. De non presentarse reclamacións no citado prazo, os acordos provisionais elevaranse automaticamente a definitivos e procederase á publicación do texto íntegro da ordenanza. O expediente administrativo está posto a disposición dos interesados para o seu exame no Servizo de Xestión Tributaria do Concello da Coruña, rúa da Franja, n.º 20. A Coruña, 9 de novembro de 2015. O director da Área de Economía e Facenda Eduardo Mera Rico
11/11/2015 | Administración LocalMunicipal
Muxía
Publicación de anuncio do padrón de vendedores ambulantes do mercado municipal do 1.º, 2.º, 3.º e 4.º trimestre de 2015

ANUNCIO Aprobación padrón vendedores ambulantes mercado municipal (1.º, 2.º, 3.º e 4.º trimestre 2015) O alcalde, mediante resolución de 4 de novembro de 2015, aprobou o padrón de vendedores ambulantes do mercado municipal correspondente ao 1.º,2.º,3.º e 4.º trimestre 2015. O dito padrón queda exposto ao público nas oficinas municipais durante o prazo de 1 mes a partir da publicación deste anuncio no B. O. P con carácter de notificación colectiva, de acordo co artigo 102.3 da Lei 58/2003, xeral tributaria. Durante o prazo de 1 mes, contado dende o día seguinte ao remate de exposición pública, poderá presentarse recurso de reposición segundo o previsto nos artigos 108 da Lei 7/1985, do 2 de abril, reguladora das bases de réxime local, e 14.2 do Real decreto lexislativo 2/2004, texto refundido da Lei reguladora das facendas locais. Contra a desestimación do recurso de reposión poderase presentar recurso contencioso-administrativo no prazo de dous meses dende a notificación da resolución expresa, ou de seis meses dende que se produza a desestimación presunta. Tamén se poderá interpoñer calquera outro recurso que se estime conveniente. Modalidade de cobro: – Nas oficinas municipais en horario de atención ao público – Nas entidades financieiras, previa recollida da liquidación nas oficinas municipais en horario de atención ao público. O prazo de ingreso en período voluntario queda fixado en 2 meses, contados a partir do remate do período de exposición pública. Transcorrido este prazo iniciarase o período executivo e a débeda resultante esixirase polo procedemento de constrinximento, co recargo, xuros de mora e custos que procedan, de acordo co previsto no artigo 28 da Lei xeral tributaria. Muxía, 4 de novembro de 2015. O alcalde Félix Porto Serantes
11/11/2015 | Administración LocalMunicipal
Narón
Intervención
Aprobación inicial expte. de modificación de créditos nº 11/2015

O pleno do Concello en sesión celebrada o día 29 de outubro de 2015 acordou aprobar inicialmente o expediente de modificación de crédito n.º11/2015 de crédito extraordinario financiado con baixas por anulación de créditos, consonte co seguinte detalle: Sométese a trámite de información pública durante un prazo de quince días hábiles, a contar dende o seguinte á data de publicación deste edicto no Boletín Oficial da Provincia, ao abeiro do disposto no art.169 en relación co art.177 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora de Facendas Locais, para que os interesados lexitimados poidan formular as alegacións que consideren oportunas, que haberán de dirixirse ao AlcaldePresidente da Corporación. Se no devandito prazo non se formulasen reclamacións en contra do mesmo, quedará definitivamente aprobado. O que se publica aos efectos da Lexislación citada, facendo constar que contra este acordo poderá interpoñerse recurso contencioso-administrativo, ao abeiro do previsto no artigo 171 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora de Facendas Locais. Poderá tamén interpoñerse calquera outro recurso que se estime procedente. Narón, 3 de novembro de 2015 O ALCALDE-PRESIDENTE Asdo. JOSÉ M. BLANCO SUÁREZ.
11/11/2015 | Administración LocalProvincial
Deputación Provincial da Coruña
Área de Acción Territorial. Servizo de Xestión de Plans. Sección de Plans Especiais
Aprobación do Plan de investimento de vías provinciais 2015, segunda fase

ANUNCIO O Pleno da Deputación Provincial da Coruña, na sesión ordinaria que tivo lugar o 6 de novembro do dous mil quince (06/11/2015), acordou a aprobación do asunto que a continuación se menciona: Aprobación do Plan de investimento de vías provinciais 2015, segunda fase integrado polas obras que se relacionan a continuación, coa indicación da súa denominación e presuposto: O que se expón ao público por un prazo de dez días hábiles, que se contarán desde o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 6 de novembro do 2015. O presidente O secretario Valentín González Formoso José Luis Almau Supervía
11/11/2015 | Administración LocalProvincial
Deputación Provincial da Coruña
Área de Persoal e Organización. Sección de Planificación de Recursos Humanos
Resolución número 23686, do 29 de outubro de 2015, pola que se nomea persoal eventual da Deputación Provincial da Coruña

Resolución número 23686, do 29 de outubro de 2015, pola que se nomea persoal eventual da Deputación Provincial da Coruña Pola dita resolución, o Presidente da Deputación Provincial da Coruña, de conformidade co disposto nos artigos 12 da Lei 7/2007, do 12 de abril, do Estatuto Básico do Empregado Público; 22, 89, 104 e 104 bis da Lei 7/1985, do 2 de abril, de Bases do Réxime Local; 176 do Real Decreto Lexislativo 781/1986, do 18 de abril, Texto Refundido das Disposicións vixentes do Réxime Local, e 29 e seguintes, así como o 201 da Lei 2/2015, do 29 de abril, do Emprego Público de Galicia, 1. Nomear persoal eventual, para ocupar o posto de traballo de confianza e asesoramento especial, asimilado a efectos retributivos ao Subgrupo e Nivel de Complemento de Destino e co réxime de dedicación que deseguido se indica, á persoa que así mesmo se relaciona, que desempeñará segundo a respectiva categoría, única e exclusivamente, as funcións definidas expresamente no artigo 29 da Lei 2/2015, do 29 de abril, do Emprego Público de Galicia, sen que en ningún caso poida realizar actividades ordinarias de xestión ou de carácter técnico, nin ningunha das funcións que correspondan ao persoal funcionario de carreira: 2. Publicar o nomeamento, o réxime de retribucións e dedicación no Boletín Oficial da Provincia. A Coruña, 3 de novembro de 2015 O Presidente O Secretario PDFR 21179/2015 do 01/10/2015 O Deputado Antonio Leira Piñeiro José Luis Almau Supervía
11/11/2015 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Expediente de modificación de créditos núm.5/2015 de aprobación polo Pleno e modificación das bases de execución do orzamento para o exercicio 2015

ANUNCIO Na sesión plenaria celebrada o día 6 de novembro de 2015 a Corporación provincial acordou aprobar inicialmente o expediente de modificación de créditos núm.5/2015 e a modificación das bases de execución do orzamento para o 2015. O dito expediente queda de manifesto na Secretaría desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante o dito prazo se poidan formular as reclamacións que se consideren oportunas. De non se presentaren reclamacións, o expediente entenderase definitivamente aprobado, de acordo co disposto no artigo 20.1 do R. D. 500/90, do 20 de abril. A Coruña, 6 de novembro de 2015. O presidente O secretario xeral Valentín González Formoso José Luis Almau Supervía
11/11/2015 | Administración LocalMunicipal
Boimorto
Aprobación inicial expediente de modificación de créditos

O Pleno municipal en sesión ordinaria de data 29/10/2015 acordou aprobar inicialmente o expediente de modificación de créditos nº 16/2015 crédito extraordinario nº 3/2015, por importe de 7.909,00 €uros e tramitar o expediente para a súa entrada en vigor aplicando o disposto no artigo 177 do Texto refundido da lei reguladora das facendas locais e no artigo 38 do Real Decreto 500/1990 de 20 de abril, polo que se somete a exposición pública de quince días hábiles a partir da publicación no BOP considerándose o acordo de aprobación inicial como definitivo de non presentarse reclamacións. O que se fai público aos efectos oportunos. Boimorto, 6 de novembro de 2015 O alcalde Asdo.- Gonzalo Concheiro Coello
11/11/2015 | Administración LocalMunicipal
Oroso
Anuncio de formalización de contratos administrativos

Con arreglo ao disposto no artigo 154 do Real Decreto Legislativo 3/2011, de 14 de novembro, polo que se aproba o Texto Refundido da Lei de contratos do sector público, faise pública a formalización dos seguintes contratos administrativos: Oroso, 3 de novembro de 2015 O alcalde Manuel Mirás Franqueira
11/11/2015 | Administración LocalMunicipal
Culleredo
Secretaría Xeral
Suplencia alcalde

Por resolución ditada en data 29 de outubro de 2015 o Sr. Alcalde acordou que o primeiro tenente de alcalde, D. José Ramón Rioboo Castro asuma as funcións da Alcaldía, o día 30 de outubro de 2015, nos termos previstos no art.47 do Regulamento de Organización e Funcionamento das Corporacións Locais. O que se publica en cumprimento do disposto no art.44.2 do precitado texto legal. Culleredo, 29 de outubro de 2015 O Alcalde-Presidente Julio Sacristán de Diego
11/11/2015 | Administración LocalMunicipal
Rianxo
Tesourería - Recadación
Notificación colectiva do padrón da taxa de auga potable do alcantarillado e canon de auga correspondente ao terceiro trimestre de 2015

EDICTO Aprobacion do padrón da taxa de suministro de auga potable, canon de saneamento da Xunta de Galicia, do padrón da taxa de saneamento de augas residuais. Período impositivo terceiro trimestre de 2015 En sesión celebrada o 29 de outubro de 2015, a Xunta de Goberno Local, adoptou o seguinte acordo: Primeiro. –Aproba-lo padrón da taxa de saneamento de augas residuais, o padrón da taxa polo abastecemento de auga potable, canon da auga, creado a través da Lei 9/2010, do 4 de novembro, de Augas de Galicia, correspondente ao 3.º trimestre de 2015, no que constan 4,.658 recibos por importe de 152.554,80 €, de acordo co seguinte detalle: Segundo. –Expoñer ao público todos os datos incorporados ao padrón durante o prazo de 15 días, contados a partires do día seguinte á publicación do anuncio no Boletín Oficial da Provincia. Esta exposición servirá de notificación colectiva, nos termos previstos no artigo 102.3 da Lei 58/2003, do 17 de decembro, da Lei xeral tributaria. Terceiro. –Contra as liquidacións incorporadas ao padrón tódolos interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o TR da Lei reguladora das facendas Locais, no prazo dun mes dende o día seguinte ao remate da exposición pública do padrón. A interposición dun recurso non suspenderá a eficacia das liquidacións correspondentes, agás que a suspensión sexa solicitada con aportación de garantía, nos termos establecidos no apartado i) do precepto mencionado. O recurso entenderase desestimado se non se resolve no prazo dun mes dende a súa interposición. Contra a desestimación do recurso poderase interpoñer recurso contencioso administrativo ante o Xulgado Contencioso-Administrativo no prazo de dous meses ou, en caso de desestimación presunta, no prazo de seis meses, como establece o artigo 46.1 da Lei 29/98, do 13 de xullo, reguladora da xurisdicción contencioso-administrativa. Tamén se poderá interpor calquera recurso que se estime conveniente. Cuarto. –O prazo de cobro en período voluntario será de sesenta días dende a publicación do anuncio de aprobación no Boletín Oficial da Provincia. Advírtese que transcurrido o prazo de ingreso, os recibos non pagados esixiranse polo procedemento de constrinximento, coas recargas, xuros e, no seu caso, custas que se poduzan, ao abeiro do artigo 161 da Lei xeral tributaria e 69 e seguintes do Regulamento xeral de recadación. No relativo ao canon da auga, as débedas serán esixidas directamente pola Consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico administrativa ante o órgano económico administrativo da comunidade autónoma de Galicia no prazo dun mes dende a súa publicación no BOP. Rianxo,4 de novembro de 2015. O alcalde Asdo.: Adolfo F. Muíños Sánchez
11/11/2015 | Administración LocalMunicipal
Rianxo
Secretaría
Modificación da Ordenanza municipal reguladora das terrazas do Concello de Rianxo

O Pleno do Concello de Rianxo, en sesión celebrada o día 29/10/2015 acordou a aprobación inicial da MODIFICACIÓN DA ORDENANZA MUNICIPAL REGULADORA DAS TERRAZAS DO CONCELLO DE RIANXO. En cumprimento do disposto nos artigos 49 e 70.2 da Lei 7/1985, de 2 de abril, reguladora das Bases do Réxime Local e no artigo 56 do Real Decreto Lexislativo 781/1986, de 18 de abril, sométese o expediente a información pública polo prazo de trinta días hábiles, a contar dende o día seguinte á inserción deste anuncio no Boletín Oficial da Provincia, para que poida ser examinado e se presenten as reclamacións que se estimen oportunas. Se pasado dito prazo non se presentaran alegacións, considerarase definitivamente aprobada a ordenanza, de conformidade co artigo mencionado, non entrando en vigor ata a publicación do texto completo no BOP e o transcorrido o prazo de 15 días previsto no artigo 65.2º da Lei 7/85. Rianxo, 02 de novembro de 2015 O ALCALDE D. Adolfo F. Carlos Alberto Odete Vilahu Kurtev
11/11/2015 | Administración LocalConsorcios
Consorcio As Mariñas
Aprobación inicial do padrón fiscal da taxa pola recollida de residuos sólidos urbanos, terceiro trimestre do ano 2015, que rexerá para o Concello de Oleiros, zona B, que comprende Oleiros-Perillo-Maianca-Serantes-Dexo-Urb. Os Regos

O presidente do Consorcio “As Mariñas”, mediante resolución de data 03/11/2015, aprobou inicialmente o padrón fiscal da taxa pola recollida de residuos sólidos urbanos correspondente ó terceiro trimestre do ano 2015, que rexerá para o Concello de Oleiros, na zona denominada “B”, que comprende OLEIROS-PERILLO-MAIANCA-SERANTES-DEXO-URB. OS REGOS. O padrón quedará exposto ó público na sede do Consorcio, sita no lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, do 2 de abril, reguladora das bases do réxime local –modificado pola Lei 57/2003, do 16 de decembro–, e 19 do Real decreto lexislativo 2/2004, do 5 de marzo. As reclamacións, dirixidas ó Consorcio, poderán presentarse no Rexistro Xeral do Concello arriba citado. O presente padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 4 de novembro de 2015. O presidente José Antonio Santiso Miramontes
11/11/2015 | Administración LocalMunicipal
Fene
Servizos Económicos e Tributarios
Orzamento exercicio 2015 e cadro de persoal

Orzamento exercicio 2015 e cadro de persoal Unha vez transcorrido o prazo de exposición pública, e non téndose presentado reclamacións durante o mesmo, queda aprobado definitivamente o orzamento e o cadro de persoal para o exercicio económico 2015, e en cumprimento do que dispón o artigo 169.3 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais, procédese á súa publicación: ORZAMENTO EXERCICIO 2015 PLANTILLA A) FUNCIONARIOS DE CARREIRA B) PERSOAL LABORAL Fene, 9 de novembro de 2015. O alcalde Juventino J Trigo Rey
11/11/2015 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 27 de outubro de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica no concello de Cedeira (IN407A 2015/274-1)

Resolución do 27 de outubro de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica no concello de Cedeira (Núm. Expte. IN407A 2015/274-1) Núm. Expte.: IN407A 2015/274-1. Solicitante: UNIÓN FENOSA DISTRIBUCIÓN, S. A. Denominación: retranqueo CT Castro. Concello: Cedeira. Características técnicas: Liña de media tensión aérea (actuación n.º 1), a 20 kV, cunha lonxitude de 0,048 km, coa orixe no apoio n.º 40/77 proxectado a intercalar na LMT MEA-815, no tramo entre a derivada ao CT Candales (Expte.50897) e o CT Castro (Expte.50897) a retirar, en condutor LA-110 mm 2 Al, e final no apoio n.º 40/78 existente da LMT MEA-815, no tramo entre o CT Castro (Expte.50897) a retirar e o punto fronteira entre a liña MEA-815 e a liña CDR-806. Liña de media tensión aérea (actuación n.º 2), a 20 kV, cunha lonxitude de 0,007 km, coa orixe no apoio n.º 40/77 proxectado a intercalar na LMT MEA-815, no tramo entre a derivada ao CT Candales (Expte.50897) e o CT Castro (Expte.50897) a retirar, en condutor LA-56 mm 2 Al, e final no novo CT intemperie Castro. Centro de transformación intemperie, cunha potencia de 50 kVA e unha relación de transformación de 20000/400-230 V. Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 27 de outubro de 2015. O xefe territorial Consellería Economía, Emprego e Industria Jose Hilario Cantalejos Nosellas